Kåre Groven

Kåre Groven (født 4. mai 1945 i Trondheim) er en norsk billedkunstner. Han arbeider særlig med skulptur og installasjoner. Groven bor i Åsa, utenfor Hønefoss, og arbeider både der og i Oslo. Han har hatt atelier på Frysja kunstsenter i Oslo fra begynnelsen av 1970-årene.

Skulpturen  «Utkast» (1989) er et av hans mest synlige arbeider. Den sto opprinnelig ved Oslo lufthavn, Fornebu, og ble senere flyttet til Gardermoen. «Utkast» ble også gjengitt på et frimerke i serien Norsk samtidskunst i 2002.

Blant hans arbeider er OL- markørene som er tre store granittbautaer plassert på Ringebu, Stange og Gjøvik fra 1994, hvor den største steinen på Stange er ca 40 tonn og ca 8 meter høy. «Lysende steiner» er fem store rullesteiner fra Svelvik i gateløpet for St.Olavs hospital i Trondheim, med pulserende innlagt lys, «Bøling»  utenfor Høgskolen i Bø, med tre store rullesteiner på stålbein, «Fremmed fugl» foran Høgskolen i Alta, en ni meter høy skulptur i cortenstål. Skulpturen «Kast» på Fornebu, en ønsket erstatning for skulpturen «Utkast» som ble flyttet til Oslo Lufthavn Gardermoen. «På sporet» foran Skiforeningens hus i Holmenkollen, en elleve meter lang stålskulptur. «Kultursøyle» i granitt står i Husnes sentrum. «Porto» er en skulptur av cortenstål ved postterminalen i Bergen. «Veivesen», en skulptur i sten og cortenstål er reist på Bryn, foran Statens Vegvesen i Oslo..

Skulpturen «I godt selskap» på Theatercafeens herretoalett i Oslo, en malt gipsfigur som skåler med seg selv. Modellen var Maurice, og skulpturen ble først vist på Høstutstillingen i 1981.

Referanser

Eksterne lenker 
 

Norske billedkunstnere
Personer fra Trondheim kommune
Personer fra Ringerike kommune